পাইক প্লেস ফিস মার্কেট
পাইক প্লেস ফিস মার্কেট ওয়াশিংটন- এর পাইক প্লেস মার্কেট-এ (যেটি পাইক স্ট্রীট ও পাইক প্লেস -এর কোণে অবস্থিত) ১৯৩০ সালে স্থাপিত হয়। এটি ওয়াশিংটন -এর সিয়াটল-এ অবস্থিত খোলা জায়গায় একটি মাছের বাজার। এখানে ক্রেতাদের কেনা মাছ মোড়ক হবার আগে মাছ বিক্রেতাদের মাছ ছুঁড়ে দেওয়ার ঐতিহ্য আছে। ১৯৮৬-তে দেউলিয়া অবস্থা নিকটতর হয়ে আসার পরে মৎস্য বাজারের মালিক ও কর্মচারীরা বিশ্ববিখ্যাত হতে চেয়ে তাদের ব্যবসা করার প্রক্রিয়াতে পরিবর্তন আনার কথা ভেবেছিল বিভিন্নভাবে যেমন- উড়ুক্কুমাছের উপস্থাপন, বিভিন্ন ধরণের খেলা চালু করা, ক্রেতাদের সামনে নানা কলাকৌশল প্রদর্শন ইত্যাদি। চার বছর পরে তাদের বারংবার জাতীয় মাধ্যমে এবং দূরদর্শনের পর্দায় দেখা গিয়েছিল। এই বাজার এখন সিয়াটল-এর বিখ্যাত পর্যটন কেন্দ্র যা প্রত্যহ প্রায় ১০০০০ দর্শনার্থীদের আকৃষ্ট করে। এই স্থানটিকে প্রায়শই বিশ্ববিখ্যাত বলে মনে করা হয়।
আজিজ সুপার মার্কেট
আজিজ সুপার মার্কেট বাংলাদেশের ঢাকা শহরে অবিস্থত একটি মাইলফলক স্থাপনা যা প্রধানত একটি বইয়ের বাজার হিসাবেই প্রসিদ্ধ। ঢাকা শহরের প্রাণকেন্দ্র শাহবাগ চৌরাস্তা সংলগ্ন এলিফ্যাণ্ট রোডে এর অবস্থান। ১৯৮০-র দশকের মধ্যভাগ থেকেই আজিজ সুপার মার্কেট সাহিত্যপ্রেমী ও তরুণ কবিদের-লেখকদের প্রাত্যহিক তীর্থে পরিণত হয়। এখনো এটি সান্ধ্য আড্ডার জনপ্রিয় কেন্দ্র। দেশী-বিদেশী বইয়ের দোকানগুলোকে কেন্দ্র করেই এই আড্ডার সূত্রপাত। বইয়ের দোকানের পাশাপাশি অনেক রেস্তরাঁ গড়ে ওঠায় আড্ডার আবহ জোরদার হয়।